
delegimus  versus  non  nuilos  Militis  gloriosi,  fabulae  Plautinae,  de  quibus  hac 
scribendi  occasione  oblata  disputaremus,  non  quod  opinaremur  postquam  Fride- 
ricus  Ritschelius  emendandi  officio  magna  ex  parte  rectissime  functus  est  nos 
gravia  admodnm  et  praeclara  adferre  posse  aut  incertissimorum  commentorum 
multitudinem  nostris  coniecturis  augere  vellemus,  sed  quia  operae  pretium  facturi 
esse  nobis  videbamur  si  vel  paucos  versiculos  ^us  poetae  cuius  fabulae  ut  a  vitiis 
quibus  oppletae  sunt  paullatim  liberentar  atque,  si  tamen  fieri  possit,  tandem  per- 
purgentur  multorum  hominum  diligentia  opus  est,  probabili  emendatione  restitue- 
remus.  praeterea  putavimus  iuvenes  antiquarum  litterarum  studiosos  (ad  hos  enim 
perUnere  volumus  quae  semestrium  scholarum  enumerationi  addere  solemus  neque 
existimamus  nos  sexto  quoque  mense  proferre  posse  quae  eruditorum  hominum 
laudes  consequantur)  exemplis  aliquot  monendos  esse  ne  vel  eas  Plauti  fabulas 
quae  Ritschelii  maxime  opera  multo  quam  ceterae  magis  sunt  emendatae  certa 
arte  perpolitas  esse  crederent,  in  quem  errorem  facile  quis  inducatur  eis  exempla- 
ribus  in  quibus  pleraque  omnia  ad  Ritschelii  voluntatem  conformata  sunt  et  aequa- 
bilis  quaedam  quasi  consummatae  emendationis  species  fallit.  nam  quod  Ritschelius 
multa  quae  non  potuit  certa  existimare,  sed  ut  aliquo  tamen  modo  poetae  consu- 
leret  scriberetque  quae  saltem  intellegi  possent  aut  versiculorum  numeros  explerent 
commentus  est,  in  ipsam  Plautinae  orationis  seriem  recepit,  etsi  vellemus  eum  veri 
nimis  dissimilia  a  poetae  verbis  separasse,  tamen  institutam  rationem  persecutus 
est  nullo  veritatis  detrimento;  nam  singulari  plane  diligentia  ea  quae  in  antiquis 
libris  scripta  sunt  ubique  commemoravit:  verum  incertissima  omnia  et  quaedam 
falsa  tamquam  essent  certissima  repetere  nobis  quidem  consilii  esse  videtur  non 
prudentissimi.     veluti  in  Milite  v.  282  quod  Ritschelius  Bothium  secutus  scripsit 

tule  sci  soli  tibi: 
mihi  ne  dixis:  scire  nolo 
(libri  enim  scis  habeDt),   in   eo   non  adquiescendum   erat,   sed   quaerendum   ecquo 
certo  et  testato  exemplo  demonstrari  posset  veterem  aiiquem  non  scito  dixisse  sed 
sd:  interim  nos  monosyilabum  scias  ponemus. 

Factum  est  autem  non  numquam  ut  praeclara  Ritschelii  divinatio  quasi 
quodam  splendore  oculorum  aciem  praestringeret  neque  intellegeretur  aliquid  ei 
ad  perfectam  probabilitatem  deesse.  ex  quo  genere  versiculus  est  Militis  54. 
ibi  postquam  Artotrogus  ut  stolido  militi  ingenti  adsentatione  placeret  haec  ri- 
dicuie  dixit, 

quid  in  Cappadocia,  uhi  tu  quingentos  simid, 

ni  hebes  machaera  foret,  uno  ictu  occideras?, 
respondet  Pyrgopolinices 

satietas  belli  quia  erat,  sivi  viverent, 
egregie  piane  Ritschelius  librorum  vitium  sustulit:  quorum  Ambrosianus  ei  habere 
visus  est  jt ..  —  ^-  sRELLiqviAEKANT,  rcHqua  tria  exemplaria  quibus  praeter  Am- 
brosianum  solis  recte  utimur  haee  praebent,  At  pedilas  telu  quia  erant,  unde 
olim  facta  sunt  quae  nullo  modo  probari  possunt.  animadvertendum  est  tamen 
in  initio  versus  et  in  tribus  illis  exemplaribas  At  smptum  esse  et  in  Ambrosiano 
A  litteram  Ritschelio  adparuisse,  id  quod  putamus  non  fuisse  neglegendum.  recte 
enim  scribemus 

at  satias  belli  quia  erat,  sivi  'viverent. 
aptissimum  esse  existimamus  illud  at.     miles   enim  non   adquiescit  in  ridicula   pa- 
rasiti  adsentatione,  sed  pariter  atque  alias  facit  raonBtrum  mendaeii  anget:   'immo' 
inquit   ^quia    bello    satiatus    eram    vivere    eos    sivi:    quodsi    voluissem,    vel    hebeti 
machaera  quingentos  illos  simul  obtruncassem.' 

Minus  feliciter  quam  hic  Ritschelio  alius  versiculi  emendatio  cessit,  quem  sa- 
tis  certa  mutatione  restituere  posse  nobis  videmur.  in  altera  alterius  aetus  scena, 
dum  Palaestrio  adstat  fraudesque  quibus  militem  Indificet'  meditatur,  Periple- 
comenus  lepidissimis  versibus  varios  servi  multas  cogitationes  animo  percurren- 
tis  gestus  describit  et  tamquam  commentario  persequitur.  finitur  descriptio 
his   versibus, 

euge,  euscheme  hercle  astitit  sic  dulice  et  comoedice. 

numquam  hodie  quiescet,  priusquam  id  quod  petit  perfecerit. 

habet;  opinor.     age  si  quid  agis:  vigila,  ne  somno  stude: 

nisi  quidem  hic  agitare  mavis  varius  virgis  vigilias, 

tibi  ego  dico  anheriatus  uestis  heus  te  adioqui?  Palaestrio, 

vigila  inquam,  eA^ergiscere  inquam:  lucet  hoc  inquam. 
in  versu  paene  ultimo,  qui  totius  fabulae  est  217,  dedimus  depravata  verba  qualia 
in  optimis  libris  leguntur.  adscripserat  losephus  Scaliger  aneureta  tu  ne  scis, 
similiter  Bergkius  scribendum  esse  putavit,  tibi  ego  dico ,  lieureta:  tun  scis  me  te 
adloqui?  meliora  Ritschelius  dedit,  tibi  ego  dico:  an,  heureta,  me  hauscis  te  adlo- 
qui?  nam  me  hauscis  pepbonum  esse  vereque  Ritschelium  addere  putaoius  adscrip- 
tam  hauscis  formae  interpretationem  nescis  progenuisse  librorum  corruptelanl 
uestis  heus.     omnino  illud  vocabulum  quod  est  hauscio  ab   oblivione  egregie  vin- 

dicavit,  et  poterat  eo,  nisi  fallimur,  etiam  saepius.  uti.  veluti  quod  in  Milite  scri- 
psit  V.  1023  Pedetemptun  tu  scis  tractari  solitas  esse  huiusmodi  merces,  cum  libri 
habeaut  tu  hec  scis  vel  tu  haec  scis,  moaeri  videmor  ut  scribamus  potius  Pede- 
temptim  tu  hauscis  tractari  solitas  esse  huius  modi  merces?  verum  in  illo  de  quo 
disptitamus  Militis  versiculo  alteram  emendationis  partem  adprobare  nequaquam 
possumus.  nam  ut  taceamus  illud  an  heureta  factum  esse  nulla  mutationis  pro- 
babilitate,  si  in  Pseudulo,  postquam  Charinus  dixit  set  istic  Pseudulus  novos  mihist, 
Galidorus  haec  respondet  v.  700,  nimiumst  mortaUs  graphicus:  heureia  is  mihist. 
is  mihi  haec  sese  effecturum  diacit,  quae  dixi  tibi,  num  propterea  Plautum  eodem 
voeabulo  in  MHitis  versu  apte  et  cum  aliquo  lepore  uti  potuisse  censebimus?  quod 
enim  Bergkius  dicit,  heureten  adpellari  Palaestrionem  qui  cogitabundus  animura 
in  omnes  partes  vertat  quo  consilium  callide  excogitatum  reperiat,  putabamus  eum 
qui  aliquid  quaerit  non  dici  inventorem.  neqnis  autem  propter  illud  habet,  opinor 
existimet  certo  persuasum  esse  Periplecomeno  invenisse  Palaestrionem  aliquas  ma- 
chinas,  idem  eundem  mox  multis  versibus  adhortatur  ut  aliquod  calidum  consilium 
reperiat.  praeterea  inventoris  adpellatio  et  illa  quae  simul  dicuntur  vigila,  ne 
somno  stude  et  'vigila,  inquemt,  expergiscere ,  inquam:  lucet  hoc ,  inquam  non  ni> 
mis  inter  se  congruunt.  quocirca  si  fteureta  scriptum  esset  in  libris,  adquiescendum 
sane  esset  (neque  enim  pernegamus  intellegi  posse  vocabulum  si  omnino  ad  Pa- 
laestrionis  calliditatem  refertur):  nunc  autem,  cum  in  libris  scriptum  sit  vocabulum 
litteris  satis  dissimile,  reicimus  illud  et  aptius  ac  facetius  quaerimus.  attendimus 
autem  illud  ipsum  quod  antea  commemoravimus ,  Palaestrionem  a  Periplecomeno 
quasi  e  somno  semel  iterumque  ac  tertio  excitari.  hinc  parata  esse  videtur  ver- 
sicuii  emendatio.  adstat  Palaestrio  quasi  dormiens  ac  somnians.  stantes  autem 
pierosque  equos  dormire  et  notum  est  et  a  veteribus  iocose  commemoratum. 
Plauti  enim  haec  sunt  in  Menaechmis  v.  395,  certo  haec  canterino  ritu  mulier 
astans  somniat.     itaque  Militis  versiculum  leni  mutatione  ita  emendamus, 

tibi  dico:  eho,  canterie,  me  hauscis  te  adloqui? 
ego  traiectum  in  eho  mutare  quam  delere  maluimus,  cum  interiectio  hic  aptissima 
esset:  quamquam  non  multum  repugnabimus  siquis  deleto  pronomine  scripserit 
tibi  dico,  canterie.  haec  commentati  eramus  cum  mira  illa  respeximus  quae 
Ritschelius  Turnebum  Lambinum  alios  protulisse  addidit.  et  sunt  sane  mira: 
sed  magis  etiam  miruni  hoc  est,  quod  simul  cognovimus,  de  cantherio  iam  Box- 
hornium  et  Salmasium  cogitasse,  non  immemores  illos  versiculi  de  Menaechmis, 
quamquam  in  emendandi  conatu  lapsi  sunt,  certissimaeque,  ut  putamus,  emen- 
dationis  significationem  spretam  esse  prae  vocabulo  inutili  atque  inficeto. 

Sed  omnino  saepius  quam  velles  spreta  sunt  priorum  interpretum  inventa, 
partim  probabiliora  eis  quae  nuper  excogitata  sunt,  partim  necessaria.  utamur 
exemplo  eius  colloquii  quod  Palaestrio  cum  Lucrioue  habet.  ibi  Palaestrio  v. 
840  ss.  haec  dicit, 

eho, 

an  umquam  prompsit  ttntekac?  responde,  scelus.  \v.: 

tUque  ut  tu  scire  possis,  edico  tibi,  i 

si  falsa  dices  uotio  excruciabere. 
ita  depravatum  vocabuluin  scriptum  est  in  libris  Gamerarii,  in  Vrsini  libro  uocio, 
quae  grammatici  ut  mendum  tollerent  excogitarunt,  eorum  alia  probabilitatis  specie 
carent,  quale  hris  Gamerarii  est,  aut  odus,  in  quod  Italus  nescio  quis  et  Lipsius 
inciderunt,  ut  taceamus  Pyladem  iam  faxo  scripsisse,  aiia  inepta  sunt,  veluti 
Paimerii  cocio,  alia  denique  inepta  pariter  atque  a  dicendi  consuetudine  abhorren- 
tia,  quale  est  prolatum  a  Bothio  nae  otio.  non  abhorret  a  sermonis  legibus  quod 
Ritschelius  scripsit, 

si  falsa  dices  serio,  excruciabere, 
sed  nimium  distat  ab  eis  litteris  quae  in  libris  perscriptae  sunt,  praeterea  frigidis- 
sima  est  oratio.     verum  est  quod  loannes  Fridericus  Gronovius  scribendum   esse 
intellexit,  .  . 

si  falsa  dices,  Lucrio,  excruciabere. 
nam  cum  in  initio  huius  scenae  libri  scripta  habeaot  Palaestrionis  et  Lucrionis 
nomina  et  deinde  eis  quae  Lucrio  loquitur  adscriptas  has  litteras  lv,  unde  tandem 
acceptum  esse  putabimus  hoc  nomen  nisi  ex  ipsa  fabula?  nara  quod  novicii  poetae 
non  numquam  committunt,  ut  tragicis  comicisve  personis  in  indice  fabulae  nomina 
attribuant  quae  in  ipsa  fabula  numquam  pronuntiautur,  id  ab  antiqua  arte  atque 
consuetudine  plane  alienum  est.  itaque  cum  Lucrionis  nomen  neque  usquam  alibi 
in  hac  fabula  commemoretur  neque  sit  alius  versiculus  qui  illud  recipiat,  hic  autem 
vocabulum  adpareat  quod  intellegi  nequeat  atque  emendandum  sit  necessario,  neque 
Lucrio  non  adpelletur  aptissime,  nulla  potest  esse  dubitatio  quin  Gronovius  id 
ipsum  quod  verum  est  invenerit.  accedit  quod  ne  litterarum  quidem  mutatio  in- 
probabilis  est  aut  modum  excedit. 

Nam  hoc  sane  etiam  in  his  depravatissimis  Plauti  fabulis  cavendum  est,  ne 
emendatio  a  vitiis  nimia  dissimilitudlne  remota  sit.  quocirca  si  Ritschelius,  qui 
multa  librorum  vitia  arte  leni  et  quasi  modesta  egregie  curavit,  alias  ea  pro- 
tulit  quae  quomodo  ita  ut  factum  esse  putat  depravari  potuerint  aut  plane  non 
intellegitur  aut  coniecturis  explicandum  est  incertissimis,  ineptus  quidem  esset  siquis 
hoc  magnopere  reprehenderet  (neque  enim  oblivisci  par  est  accuratiorem  emendan- 
darum  Plautinarum  fabularum  artem  paene  novam  esse  atque  a  Ritschelio  eximie 
quidem  demonstratam  et  communitara,  sed  ut  paullatim  tantum  atque,  ut  antea 
diximus,  mullorum  hominum  industria  perfici  possit):  verum  illud  vituperatione 
dignura  est  quod  alii  ne  in  eis  quidera  quae  plane  nuUam  habent  veri  similitudinem 
adsentiri  nolunt.  veluti  in  Milite  v.  676,  quasi  tuta  sint  omnia,  repetitur  quod 
Ritschelius  scripsit, 

deum  virtute  satis  est,  unde  accipiam  te  aput  me  comiter. 

quis  praeter  comiter,  quod  verissime  restitutum  est,  hanc  versiculi  conforma- 
tionem  probare  poterit  si  libros  contulerit?  quorum  vetus  codex  Camerarii  baec 
habet,  Deiun  uiHute  €  tasenunde  hospitio  accipiem  apud  rne  commitas ,  neque 
distant  decurtatus  Gamerarii  liber  et  liber  Vrsini,  nisi  quod  ille  uirtute  est  plene 
scriptum  et  in  fine  apud  me  est  comitas  habet,  Vrsini  codex  ospitio.  merito 
Ritschelius  quod  scripsit  sine  fiducia  protulit:  dicit  enim  se  posuisse  quod  prae- 
stare  intellegeret  duobus  aliis  emendandi  exemplis  hisce,  Deum  virtute  est,  hospi- 
tem  unde  accipiam  aput  me  comiter,  Deum  virtute  est,  alios  unde  hospitio  accipiam 
comiter.  praeterea  addit  non  inprobabiliter  Bernaysium  scribendum  conicere  Deum 
virtute  est  affatim  unde,  eiusmodi  ludi  siquem  forte  delectant,  certe  probabilitatem 
non  habent,  sed  arcendi  sunt  ab  artis  severitate.  nobis  primum  innocens  illud 
hospitii  vocabulum  conservandum  esse  videtur,  praesertim  cum  apud  Nonium  p.  415 
in  melioribus  libris  pars  versiculi  ita  scripta  sit,  deum  virtute  est  eundem  hospitio 
accipiam.  deinde  ex  hac  ipsa  Nonii  iibrorum  scriptura  id  quod  Plautus  dixit 
nuUo  negotio  recuperamus, 

deum  virtute  est  te  unde  hospitio  accipiam  apud  me  comiter, 
unam  addidimus  litterulam:  nam  unde  ipsi  codices  Plautini  praebent 

Non  maiore  opera  alia  emendari  possunt.    eiusmodi  est  quod  v.  809  libri 
habent,  neque  sententia  integra  neque  plems  oumeris, 

meminero:  set  quid  meminisse  id  refert  ego  te  tamen. 
hic  Ritschelius  scripsit 

meminero:  set  quid  meminisse  id  refert,  ego  nescio  tamen. 
itaque  te  in  nescio  mutavit.  verendum  est  ne  si  talia  artificia  imitemur  atque 
fortasse  ad  alios  scriptores  transferamus,  artem  in  ludibrium  vertamus  ipsique  e 
grammaticis  fiamus  praestigiatores.  etsi  enim  in  aperta  sententiae  necessitate  ne 
acriora  quidem  vitiorum  remedia  refugimus,  tamen  hic  nulla  causa  est  cur  Pleusi- 
clem  illo  potius  modo  locutum  esse  existimemus  quam  alio  quem  leni  inutatione 
efificimus.    nam  scripsisse  Plautum  putamus 

meminero.    set  quid  mentinisse  id  referat  rogo  te  tamen. 
respondet  Palaestrio 

ego  enim  dicam  tum  quando  usus  poscet.     interea  tace; 

ut  tum  quom  etiam  hic  aget  actutum  partis  defendas  tuas. 
nos  si  nostras  partes  haud  male  defendisse  visi  fuerimus,  iucundum  erit:   interea 
nos  quoque  tacemus. 
Scr.  Kal.  lan. 


